Simon Schoch

Simon Schoch (s. 7. lokakuuta 1978 Winterthur) on sveitsiläinen lumilautailija, maailmanmestari.

Schoch saavutti Torinon olympialaisista 2006 hopeaa parisuurpujottelusta. MM-kilpailuista hän saavutti ensimmäiset mitalinsa Kreischbergistä 2003, jolloin hän sai hopeaa parisuurpujottelusta ja pronssia paripujottelusta. Arosan kotikisoista 2007 hän voitti paripujottelun maailmanmestaruuden. Hän voitti maansa mestaruuden paripujottelusta 2003 ja parisuurpujottelusta 2007.

Schoch debytoi maailmancupissa kaudella 1997–1998. Hän on voittanut maailmancupissa yhteensä seitsemän osakilpailua. Palkintosijalle hän on yltänyt kaksikymmentä kertaa (kauden 2007–2008 jälkeen).

Hänen veljensä Philipp Schoch on myös tunnettu lumilautailija.

Lähteet 
 Simon Schoch FIS:n tietokannassa 

Sveitsiläiset lumilautailijat
Sveitsiläiset olympiamitalistit
Vuonna 1978 syntyneet
Elävät henkilöt